Author: Jozef Slaný
Last saved by: MZ SR
Company: Ministerstvo zdravotníctva SR

Predkladacia správa

Návrh nariadenia vlády Slovenskej republiky sa predkladá podľa  Plánu legislatívnych úloh vlády Slovenskej republiky na rok 2008.

Účelom návrhu nariadenia vlády Slovenskej republiky je zabezpečiť prebratie smernice Európskeho parlamentu a Rady č. 2007/47/ES z  9. septembra 2007, ktorou sa mení a dopĺňa smernica Rady 90/380/EHS o aproximácii právnych predpisov členských štátov o aktívnych implantovateľných zdravotníckych pomôckach, smernica Rady 93/42/EHS o zdravotníckych pomôckach a smernica 98/8/ES o uvádzaní biocídnych výrobkov na trh. 

Návrh nariadenia vlády Slovenskej republiky obsahuje ustanovenia týkajúce sa prebratia smernice Európskeho parlamentu a Rady č. 2007/47/ES. Vzhľadom na veľký počet novelizačných bodov, ktoré by si vyžiadala novelizácia platného nariadenia vlády Slovenskej republiky č. 570/2001 Z. z., ktorým sa ustanovujú podrobnosti o technických požiadavkách a postupoch posudzovania zhody aktívnych implantovateľných zdravotníckych pomôcok, Ministerstvo zdravotníctva Slovenskej republiky predkladá návrh nového nariadenia vlády Slovenskej republiky. 

Návrh nariadenia vlády Slovenskej republiky nemá dopad na štátny rozpočet.

Návrh nariadenia vlády Slovenskej republiky nebude mať dopad na rozpočty obcí a rozpočty vyšších územných celkov.

Nie je dôvod nesprístupňovania návrhu nariadenia vlády Slovenskej republiky.

Návrh nariadenia vlády Slovenskej republiky bol predmetom medzirezortného pripomienkového konania. Vyhodnotenie medzirezortného pripomienkového konania je súčasťou predloženého materiálu.

Návrh nariadenia vlády Slovenskej republiky nie je predmetom vnútrokomunitárneho pripomienkového konania.

Návrh nariadenia vlády Slovenskej republiky prerokovala Legislatívna rada vlády Slovenskej republiky dňa 21. októbra 2008. Jej pripomienky sú zapracované do predloženého návrhu nariadenia vlády.